9:22 Me ho joalo le Samuele, nka Saule le mohlanka oa hae, ba li tlisa ka kamore ea ho jela, 'me o ile a ba fa sebaka se ka hlooho ea ba neng ba' nile ba memeloa. Etsoe ho na le banna ba ka bang mashome a mararo. 1Dina, moradi wa Lea, eo a mo tswaletseng, Jakobo, a tswa ho tjhakela barwetsana ba naha eo. 2Yaba Sikeme, mora Hamore, Moheve, morena wa naha, a mmona, a mo nka, a robala le yena, a mo senya. 3Pelo ya hae ya kgomarela Dina, moradi wa Jakobo, a rata morwetsana, mme a buisa pelo ya morwetsana. 4Jwale Sikeme a bua le Hamore, ntatae, a re: Nkopele morwetsana enwa, e tle e be mosadi wa ka. 5Jakobo o ne a utlwile hobane o sentse Dina, moradi wa hae; empa bara ba hae ba ne ba le naheng le mehlape; mme Jakobo a ikgutsetsa ho fihlela ha ba oroha. 6Yaba Hamore, ntata Sikeme, o ya ho Jakobo, ho ya bua le yena. 7Bara ba Jakobo, eitse ha ba utlwa taba tsena ba etswa naheng, banna bao ba tlalwa ke dipelo, ba halefa hampe, kahobane Sikeme a entse manyala ho Iseraele, a robetse le moradi wa Jakobo, a entse taba e se tshwanelang ho etswa. 8Yaba Hamore o bua le bona, a re: Pelo ya mora wa ka Sikeme e kgomaretse moradi wa lona; a le keng le mo nee yena, e be mosadi wa hae. 9Le nyallaneng le rona, le re nee baradi ba lona, mme le inkele baradi ba rona. 10Le aheng le rona, naha ke eo e pela lona; ahang le rona, le hwebe, le be barui ho yona. 11Sikeme a re ho ntata morwetsana le ho bokgaitsedie: A nke ke fumane mohau mahlong a lona, mme ke tla le nea seo le ka mpolellang sona; 12mpalleng thepa ya bohadi leha e ka ba kgolo, kapa dimpho, mme ke tla le nea kamoo le mpolellang kateng; empa le nnee morwetsana, e be mosadi wa ka. 13Bara ba Jakobo ba araba Sikeme le Hamore, ntatae, ba bua ka mano, kahobane o ne a sentse Dina, kgaitsedi ya bona, 14ba re ho bona: Re ka sitwa ho etsa taba ena, ra nea motho ya sa bollang kgaitsedi ya rona; e ka ba sekgobo ho rona. 15Feela moo re ka le dumellang, ke ha le eba jwaloka rona, mme e mong le e mong e motona ho lona, a bolotswe; 16ke hona re ka le neang baradi ba rona, ra inkela baradi ba lona, ra aha le lona, ra ba setjhaba se le seng. 17Empa ha le sa dumele ho bolla, re tla nka moradi wa rona, re ikele.